Arama

Arama (Aramus guarauna) – araminių (Aramidae) šeimos paukštis, vienintelė rūšis šeimoje.

Kūnas vidutinio dydžio, iki 66 cm ilgio. Išskleisti sparnai 102 cm pločio. Svoris iki 1,1 kg. Galva maža, iš šonų suspausta. Sparnai platūs, suapvalinti. Kūno danga rusvos spalvos. Kaklo apatinė dalis, krūtinė ir sparnų viršutinės plunksnos su baltomis dėmėmis. Kojos ir kojų pirštai ilgi. Skrisdama arama panaši į gervę. Skrenda ištiesusi kaklą ir kojas.

Aramos plačiai paplitusios Šiaurės, Pietų ir Centrinė Amerikos tropinio ir subtropinio klimato zonose. Šiaurinė arealo riba eina JAV pietryčiuose, Floridoje. Paplitusi Meksikoje, Vest Indijoje, Centrinės ir Pietų Amerikos šalyse iki Argentinos centrinės dalies.

Kategorija:Gerviniai paukščiai